KORTGEBYR - KortGebyr.com
Tags: Mastercard, Visa.
Tags. Kortgebyr, Indløsningsaftale, Mastercard, Visa.
Kortene bruges mere.
I takt med stigningen i antallet af udstedte betalingskort er brugen af kortene også steget. I de seneste fem år er antallet af betalingskort transaktioner og omsætningen med betalingskort steget markant. Det er Visa/Dankortet, der er den væsentligste drivkraft bag stigningen i transaktioner og omsætning med betalingskort, men de internationale betalingskort vinder også frem. Den største stigning er således sket i dankortomsætningen, men relativt set er det de internationale betalingskort, der har haft den største stigning i både antal transaktioner og omsætning.
Der er nye regler fra 2018
I 2015 blev forordningen om interbankgebyrer og det nye betalingstjenestedirektiv (PSD2) vedtaget. Direktivet skal være implementeret i dansk ret senest januar 2018. Når reglerne er implementeret vil der gælde et forbud mod, at forbrugerne opkræves gebyr ved anvendelse af de mest anvendte betalingskort. Forbuddet gælder betalinger ved kortbetalinger både i fysiske forretninger og på internettet.
Direktivet introducerer også en udvidet adgang til eksisterende betalingssystemer. På sigt kan det muligvis være med til at lukke op for, at flere aktører vil kunne indløse fx Dankort. Som følge af forordningen vil forretninger og forbrugerer som udgangspunkt få større valgfrihed. For forretningerne sker det ved en begrænsning i forhold til, hvilke betalingskort en forretning kan pålægges at modtage, samt forretningens mulighed for at forudindstille betalingsterminalerne til et andet kort end Dankortet.
For forbrugerne viser valgfriheden sig i form af muligheden for at vælge, hvilken del af et co-branded kort (fx Visa/Dankort) de ønsker at betale med i en forretning. Endelig indeholder forordningen et prisloft over de såkaldte interbankgebyrer (gebyrer der betales fra kortindløser til kortudsteder for hver kortbetaling).